Diari Oficial de la Generalitat Valenciana


Sumari del DOGV 9633, del 06-07-2023 (2023/7703)

Acord de 29 de juny de 2023, del Consell de ratificació de l'acord subscrit entre la Conselleria d'Educació, Cultura i esport i les organitzacions sindicals de la mesa sectorial d'educació, pel qual es pacten els criteris per a la determinació de les plantilles de llocs de treball i les plantilles tipus de les escoles infantils de segon cicle, col·legis públics d'educació primària, col·legis públics d'educació infantil i primària i centres d'educació especial de titularitat de la Generalitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9633

Data del DOGV
:   06-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7703


Data del document
:   29-06-2023

Organisme emissor
:   Conselleria d'Educació, Cultura i Esport

Tipus de document
:   Acord

Descriptors 

:   * Conselleria d'Educació, Cultura i Esport
    * organització de l'ensenyament

Acord de 29 de juny de 2023, del Consell de ratificació de l'acord subscrit entre la Conselleria d'Educació, Cultura i esport i les organitzacions sindicals de la mesa sectorial d'educació, pel qual es pacten els criteris per a la determinació de les plantilles de llocs de treball i les plantilles tipus de les escoles infantils de segon cicle, col·legis públics d'educació primària, col·legis públics d'educació infantil i primària i centres d'educació especial de titularitat de la Generalitat Valenciana. [2023/7703]  
L'Ordre 12/2013, de 14 de març, de la Conselleria d'Educació, Cultura i Esport, fixa els criteris per a la determinació de les relacions de llocs de treball i publica les plantilles tipus de les escoles infantils (segon cicle), col·legis públics d'Educació Primària, col·legis públics d'Educació Infantil i Primària i centres d'educació especial de titularitat de la Generalitat.  
Aquesta ordre va suposar una reculada en la dotació dels centres d'educació infantil i primària, per la qual cosa per donar resposta a les necessitats reals dels centres i del seu alumnat, a partir del curs 2015/2016 s'han reforçat les dotacions dels centres mitjançant recursos associats als Programes d'Actuació per a la Millora (PAM) que s'establien amb caràcter anual.  
Les necessitats actuals dels centres per a atendre l'alumnat d'acord amb la normativa vigent quant a la inclusió educativa, orientació, plurilingüisme i els nous currículums, obliga a actualitzar i adaptar els perfils i les dotacions de plantilles de personal dels centres educatius que imparteixen ensenyaments d'educació infantil i de primària. Aquestes plantilles necessiten un reforç global i específicament en les primeres etapes educatives i en el suport a la inclusió de tot l'alumnat.  
Els dies 15 de desembre de 2022 i 19 de gener de 2023 es van negociar les propostes de criteris per a la determinació d'aquestes plantilles amb les organitzacions sindicals que formen part de la Mesa Sectorial d'Educació, subscrivint-se el dimecres 5 d'abril de 2023, un preacord entre la Conselleria d'Educació, Cultura i Esport i les organitzacions sindicals STEPV-IV, ANPE, CSI-F, FE-CCOO-PV i UGTSP-PV. El dia 27 de juny de 2023 es va signar l'acord definitiu que figura en l'annex d'aquest acord.  
Per això, en virtut del que es preveu en l'article 38 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, i en l'article 188 de la Llei 4/2021, de 16 d'abril, de la Funció Pública Valenciana, a proposta de la Conselleria d'Educació, Cultura i Esport, el Consell, prèvia deliberació, en la reunió de 29 de juny de 2023,  
  
ACORDA  
  
Ratificar l'Acord de 27 de juny de 2023, de la Mesa Sectorial d'Educació, subscrit per la Conselleria d'Educació, Cultura i Esport i les Organitzacions Sindicals, pel qual es pacta aprovar els criteris per a la determinació de les plantilles de llocs de treball i plantilles tipus de les escoles infantils de segon cicle, col·legis públics d'educació primària, col·legis públics d'educació infantil i primària i centres d'educació especial de titularitat de la Generalitat Valenciana, que figuren com a annex en aquest acord.  
  
  
  
  
  
  
  
  
  
  
  
  
  
ANNEX  
  
ACORD ENTRE LA CONSELLERIA D'EDUCACIÓ, CULTURA I ESPORT I LES ORGANITZACIONS SINDICALS DE LA MESA SECTORIAL D'EDUCACIÓ, PEL QUAL ES PACTEN ELS CRITERIS PER A LA DETERMINACIÓ DE LES PLANTILLES DE LLOCS DE TREBALL I LES PLANTILLES TIPUS DE LES ESCOLES INFANTILS DE SEGON CICLE, COL·LEGIS PÚBLICS D'EDUCACIÓ PRIMÀRIA, COL·LEGIS PÚBLICS D'EDUCACIÓ INFANTIL I PRIMÀRIA I CENTRES D'EDUCACIÓ ESPECIAL DE TITULARITAT DE LA GENERALITAT VALENCIANA.  
  
  
L'Ordre 12/2013, de 14 de març, de la Conselleria d'Educació, Cultura i Esport, fixa els criteris per a la determinació de les relacions de llocs de treball i publica les plantilles tipus de les escoles infantils (segon cicle), col·legis públics d'Educació Primària, col·legis públics d'Educació Infantil i Primària i centres d'educació especial de titularitat de la Generalitat.  
Aquesta ordre va suposar una reculada en la dotació dels centres d'educació infantil i primària, per la qual cosa per donar resposta a les necessitats reals dels centres i del seu alumnat, a partir del curs 2015/2016 s'han reforçat les dotacions dels centres mitjançant recursos associats als Programes d'Actuació per a la Millora (PAM) que s'establien amb caràcter anual.  
És objectiu prioritari i compartit de la Conselleria d'Educació, Cultura i Esport i de les organitzacions sindicals que signen aquest acord, garantir que els centres educatius que imparteixen ensenyaments d'educació infantil i primària de titularitat de la Generalitat compten amb el personal necessari per a assegurar la qualitat dels ensenyaments corresponents, i que a més l'estabilitat de la plantilla dels centres es veja afavorida, dotant-los d'una plantilla estructural millorada i que puga ser ocupada per personal amb destinació definitiva i garantint que l'aplicació dels articles 2 i 3 no comportarà la supressió ni desplaçament del professorat amb destinació definitiva al centre.  
  
Les necessitats actuals dels centres per a atendre l'alumnat d'acord amb la normativa vigent quant a la inclusió educativa, orientació, plurilingüisme i els nous currículums, obliga a actualitzar i adaptar els perfils i les dotacions de plantilles de personal dels centres educatius que imparteixen ensenyaments d'educació infantil i de primària. Aquestes plantilles necessiten un reforç global i específicament en les primeres etapes educatives i en el suport a la inclusió de tot l'alumnat.  
S'han realitzat diverses reunions tècniques de treball, i a més, meses sectorials de negociació els dies 15 de desembre de 2022 i 19 de gener de 2023 amb la participació de les organitzacions sindicals que formen part d'aquesta mesa, per a negociar les propostes de criteris per a la determinació d'aquestes plantilles.  
  
En la Mesa Sectorial d'Educació celebrada el dimecres 5 d'abril de 2023, es va signar un preacord entre la Conselleria d'Educació, Cultura i Esport i les organitzacions sindicals STEPV-IV, ANPE, CSI-F, FE-CCOO-PV i UGTSP-PV.  
Reunides la Conselleria d'Educació, Cultura i Esport i les organitzacions sindicals STEPV-IV, ANPE, CSI-F, FE-CCOO-PV i UGTSP-PV, en la Mesa Sectorial d'Educació celebrada el dimarts 27 de juny de 2023, s'acorda:  
Aprovar els criteris per a la determinació de les plantilles de llocs de treball i plantilles tipus de les escoles infantils de segon cicle, col·legis públics d'educació primària, col·legis públics d'educació infantil i primària i centres d'educació especial de titularitat de la Generalitat Valenciana, que figuren com a annex en aquest acord, amb la condició que la dotació dels llocs de treball previstos es farà de manera progressiva en dos cursos, amb una aplicació completa de totes les mesures regulades a partir del curs 2024/2025, tal com s'estableix en el mateix annex.  
  
Aprovar la creació d'una comissió de seguiment de l'aplicació dels criteris que regularan les plantilles fins que la dotació siga completa.  
  
  
  
ANNEX  
  
CRITERIS PER A LA DETERMINACIÓ DE LES PLANTILLES DE LLOCS DE TREBALL I PLANTILLES TIPUS DE LES ESCOLES INFANTILS DE SEGON CICLE, COL·LEGIS PÚBLICS D'EDUCACIÓ PRIMÀRIA, COL·LEGIS PÚBLICS D'EDUCACIÓ INFANTIL I PRIMÀRIA I CENTRES D'EDUCACIÓ ESPECIAL DE TITULARITAT DE LA GENERALITAT VALENCIANA.  
  
  
Índex  
Preàmbul  
Article 1. Objecte de l'acord  
Article 2. Llocs de treball de personal docent i de personal no docent d'atenció educativa per a l'etapa d'Educació Infantil en col·legis d'Educació Infantil i Primària  
Article 3. Llocs de treball de personal docent i de personal no docent d'atenció educativa en Escoles Infantils de segon cicle  
Article 4. Llocs de treball docent en Educació Primària  
Article 5. Llocs de treball de personal docent i de personal no docent d'atenció educativa als centres que integren Unitats Específiques en Centres Ordinaris (UECO).  
Article 6. Llocs de treball de personal docent i de personal no docent d'atenció educativa en centres d'Educació Especial  
Article 7. Llocs de treball de personal docent i de personal no docent d'atenció educativa en centres docents de caràcter singular  
Article 8. Llocs de treball associats a centres Rurals Agrupats  
Article 9. Llocs de treball associats a centres preferents per a l'escolarització d'alumnat amb necessitats educatives especials (NEE) derivades de discapacitat motriu  
Article 10. Habilitació de llocs de treball associats a necessitats sobrevingudes  
Article 11. Hores de dedicació a l'equip directiu i coordinacions  
Disposició derogatòria  
Única. Clàusula derogatòria  
Disposició addicional  
Primera. Publicació de les relacions dels llocs de treball docents per centre i especialitat.  
Segona.  
Disposició final.  
Primera. Execució.  
Segona. Entrada en vigor.  
  
  
Preàmbul  
  
L'Ordre 12/2013, de 14 de març, de la Conselleria d'Educació, Cultura i Esport, estableix actualment els criteris per a la determinació de les relacions de llocs de treball i publica les plantilles tipus de les escoles infantils (segon cicle), col·legis públics d'Educació Primària, col·legis públics d'Educació Infantil i Primària i centres d'educació especial de titularitat de la Generalitat.  
  
La Llei orgànica 2/2006, de 3 de maig, d'Educació (LOE), que ha sigut modificada per la Llei orgànica 3/2020 (LOMLOE), entre els principis i els fins de l'educació, inclou el compliment efectiu dels drets de la infància segons el que estableix la Convenció sobre els drets de l'infant de les Nacions Unides, la inclusió educativa i l'aplicació dels principis del Disseny universal de l'aprenentatge, és a dir la necessitat de proporcionar a l'alumnat múltiples mitjans de representació, d'acció i expressió i de formes d'implicació en la informació que se li presenta, i també indica que els poders públics prestaran una atenció prioritària al conjunt de factors que afavoreixen la qualitat de l'ensenyament i, especialment, la qualificació i formació del professorat, el seu treball en equip, la dotació de recursos educatius, humans i materials, les condicions ambientals i de salut del centre escolar i el seu entorn, la investigació, l'experimentació i la renovació educativa, el foment de la lectura i l'ús de biblioteques, l'autonomia pedagògica, organitzativa i de gestió, la funció directiva, l'orientació educativa i professional, la inspecció educativa i l'avaluació.  
  
Per la seua banda, el Reial decret 1594/2011, de 4 de novembre, pel qual s'estableixen les especialitats docents del cos de mestres que exercisquen les seues funcions en les etapes d'Educació Infantil i d'Educació Primària, indica en l'article 3.1 que el professorat del Cos de Mestres amb l'especialitat d'Educació Infantil impartirà totes les àrees del currículum d'Educació Infantil. En el segon cicle d'Educació Infantil podran rebre el suport, en la seua labor docent, de mestres d'altres especialitats quan les ensenyances impartides ho requerisquen en les condicions que determinen les administracions educatives. L'apartat 2 del mateix article estableix que el professorat del Cos de Mestres amb l'especialitat d'Educació Primària tindrà competència docent en totes les àrees d'aquest nivell. Per a impartir la música, l'educació física i les llengües estrangeres, es requerirà, a més, estar en possessió de l'especialitat corresponent. I continua en l'apartat 3, on disposa que el professorat del Cos de Mestres amb les especialitats de les diferents Llengües Estrangeres, Educació Física i Música, impartirà les àrees de la seua especialitat i, a més, les àrees pròpies de l'especialitat d'Educació Primària. Al seu torn, l'apartat 5 estableix que els mestres especialistes en Pedagogia Terapèutica i Audició i Llenguatge, a més de les atribucions específiques de la seua especialitat, podran impartir àrees pròpies de l'Educació Primària.  
  
Els reials decrets 95/2022, d'1 de febrer i 157/2022, d'1 de març, estableixen l'ordenació i els ensenyaments mínims de l'Educació Infantil i de l'Educació Primària, respectivament, d'acord amb el que es disposa en la Llei orgànica 3/2020, de 29 de desembre, que modifica la Llei orgànica 2/2006, de 3 de maig, d'educació. El Decret 100/2022, de 29 de juliol, del Consell, estableix l'ordenació i el currículum d'Educació Infantil i el Decret 106/2022, de 5 d'agost, del Consell, l'ordenació i el currículum de l'etapa d'Educació Primària, en l'àmbit de gestió de la Comunitat Valenciana. En l'article 9 d'aquest decret es descriuen les àrees del currículum de l'Educació Primària, i s'indica que els centres educatius disposen, a més del temps dedicat a aquestes àrees, d'un temps lectiu específic per al desenvolupament de projectes interdisciplinaris i d'un temps destinat a la tutoria. L'organització en àrees s'entendrà sense perjudici del caràcter global de l'etapa, per la qual cosa es requereix un plantejament educatiu que integre les diferents experiències i aprenentatges de l'alumnat en aquestes edats, i que ajude l'alumnat a establir relacions entre tots els elements que el conformen. Les mesures organitzatives, metodològiques i curriculars que s'adopten han de personalitzar l'aprenentatge i basar-se en el Disseny Universal d'Aprenentatge (DUA).  
  
El Decret 104/2018, de 27 de juliol, del Consell, desenvolupa els principis d'equitat i d'inclusió en el sistema educatiu valencià, i té per objecte establir i regular els principis i les actuacions encaminades al desenvolupament d'un model inclusiu en el sistema educatiu valencià per a fer efectius els principis d'equitat i igualtat d'oportunitats en l'accés, participació, permanència i progrés de tot l'alumnat, i aconseguir que els centres docents es constituïsquen en elements dinamitzadors de la transformació social cap a la igualtat i la plena inclusió de totes les persones, en especial d'aquelles que es troben en situació de major vulnerabilitat i en risc d'exclusió.  
  
Així mateix, el Decret 72/2021, de 21 de maig, del Consell, d'organització de l'orientació educativa i professional en el sistema educatiu valencià, regula l'organització de l'orientació educativa perquè, des d'una vessant de drets, inclusiva, intercultural, amb perspectiva de gènere i de forma cooperativa entre tots els agents implicats, contribuïsca a l'optimització dels processos de desenvolupament personal, social, emocional, acadèmic i professional de l'alumnat, garantisca l'orientació al llarg de tot l'itinerari formatiu i acompanye els centres docents en el procés de transformació cap a la inclusió.  
El Decret 253/2019, de 29 de novembre, del Consell, de regulació de l'organització i el funcionament dels centres públics que imparteixen ensenyaments d'Educació Infantil o d'Educació Primària posa en relleu la importància que l'organització i el funcionament dels centres educatius han de facilitar a l'alumnat perquè adquirisca les competències clau. També han d'afavorir la implantació i el desenvolupament de tots aquells plans, programes i projectes acordats i aprovats que contribuïsquen a l'èxit educatiu, entés com el desenvolupament integral de cada alumne i de cada alumna, tenint en compte el seu punt de partida i les seues capacitats, per a la qual cosa assenta les bases per a l'exercici de l'autonomia per part dels centres educatius.  
  
Atenent la normativa a què s'ha fet referència i els projectes i actuacions implementades en els centres els últims cursos escolars a través del Pla d'Actuació per a la Millora (PAM), vistes les necessitats que són comunes i continuades en el temps i que conflueixen amb la normativa en vigor, resulta imprescindible dotar els centres dels recursos necessaris per a afrontar amb qualitat les demandes del nou sistema educatiu, actualitzar els perfils de les plantilles de personal per a atendre amb garanties els requeriments dels nous decrets de currículums publicats, i també afavorir l'estabilitat del personal docent als centres per a poder crear equips que es consoliden, ja que tot açò repercuteix en una millora del sistema que assegura la qualitat de les ensenyances i dels projectes educatius.  
  
Per tot el que s'ha exposat, es considera necessari fixar uns nous criteris per a la dotació de plantilles de llocs de treball dels centres docents públics que impartixen en escoles infantils, col·legis públics d'educació primària, col·legis públics d'educació infantil i primària i centres d'educació especial, dependents de la conselleria competent en matèria d'educació de titularitat de la Generalitat Valenciana.  
  
En l'elaboració dels criteris s'han seguit els principis de bona regulació, recollits en l'article 129 de la Llei 39/2015, d'1 d'octubre, del procediment administratiu comú de les administracions públiques: necessitat, eficàcia, proporcionalitat, seguretat jurídica, transparència i eficiència.  
Pel que fa al principi de necessitat i eficàcia, l'acord, com s'ha exposat, respon a la necessitat de fixar uns nous criteris per a la dotació de plantilles de llocs de treball dels centres docents públics que impartixen en escoles infantils, col·legis públics d'educació primària, col·legis públics d'educació infantil i primària i centres d'educació especial, que dote els centres dels recursos necessaris per a afrontar amb qualitat les demandes del nou sistema educatiu.  
  
Quant al principi de proporcionalitat, l'acord conté la regulació adequada i imprescindible i estableix les obligacions necessàries a fi d'atendre l'objectiu que es persegueix. Per a això, es recullen en l'articulat tots els punts que dins de l'organització dels centres educatius poden suposar un impacte directe en la necessitat de personal, i s'ha previst una dotació per a cada centre concret que varia en funció de les unitats autoritzades i de l'alumnat matriculat. L'acord compleix també el principi de seguretat jurídica, s'emmarca en la resta de l'ordenament jurídic i respon al repartiment competencial establit en la Constitució Espanyola i en l'Estatut d'Autonomia de la Comunitat Valenciana.  
  
El principi de transparència s'ha garantit mitjançant els processos de consulta, audiència i informació públiques i la negociació de l'acord en tots els àmbits de participació: mesa sectorial d'educació, mesa tècnica de funció pública i Consell Escolar de la Comunitat Valenciana.  
  
En relació amb el principi d'eficiència, l'acord regula la dotació dels llocs de treball als centres i proporciona els recursos necessaris per atendre les demandes del sistema educatiu actual, amb el propòsit de fer una millor distribució i aprofitament d'aquests.  
  
Per tot això, vista la proposta de la directora general de Personal Docent, de conformitat amb aquesta, amb l'informe de l'Advocacia General; després de la negociació amb les persones representants de les treballadores i dels treballadors; amb el dictamen preceptiu del Consell Escolar de la Comunitat Valenciana; en exercici de la potestat reglamentària atribuïda per l'article 28.e de la Llei 5/1983, de 30 de desembre, del Consell, i en virtut de l'atribució de competències efectuada en el Decret 5/2019, de 16 de juny, del president de la Generalitat, pel qual determina el nombre i la denominació de les conselleries, i les seues atribucions, i amb l'informe previ de les conselleries competents en matèria d'hisenda i administració pública.  
  
  
S'ESTABLEIX  
Article 1. Objecte de l'acord  
  
L'objecte d'aquest acord és establir els criteris amb els quals s'han de fitxar les plantilles de llocs de treball de personal docent i de personal no docent d'atenció educativa, de les Escoles Infantils de segon cicle, Col·legis Públics d'Educació Primària, Col·legis Públics d'Educació Infantil i Primària i Centres d'Educació Especial de titularitat de la Generalitat.  
  
Article 2. Llocs de treball de personal docent i de personal no docent d'atenció educativa per a l'etapa d'Educació Infantil en col·legis d'Educació Infantil i Primària  
1. Les unitats del nivell educatiu de 2 a 3 anys comptaran amb una plantilla de llocs docents del Cos de Mestres d'Educació Infantil i de llocs de personal educador d'Educació Infantil d'acord amb el que determina l'annex I d'aquest acord.  
2. Els col·legis d'Educació Infantil i Primària comptaran per al segon cicle d'Educació Infantil, amb els llocs de treball corresponents, que vindran determinats pel nombre d'unitats per a aqueixa etapa, com s'estableix a l'annex II-A-1 d'aquest acord.  
L'aplicació de les plantilles previstes en aquest acord, es farà de manera progressiva en dos cursos, amb una dotació completa a partir del curs 2024/2025. La plantilla dels centres per al curs 2023/2024 està determinada a l'annex II-A-2.  
3. En funció del Projecte Lingüístic del centre es podrà incorporar, vista la proposta de la direcció del centre, el requisit lingüístic per a vehicular la docència en llengua estrangera, al 10 % dels llocs de treball d'Educació Infantil, o a un lloc de treball en centres de menys de 7 unitats.  
  
Article 3. Llocs de treball de personal docent i de personal no docent d'atenció educativa en Escoles Infantils de segon cicle  
1. Les Escoles Infantils de segon cicle comptaran per al nivell educatiu de 2 a 3 anys, amb els llocs de treball corresponents, que vindran determinats pel nombre d'unitats per a aqueixa etapa, com s'estableix a l'annex I d'aquest acord.  
2. Les Escoles Infantils de segon cicle comptaran per al segon cicle d'Educació Infantil, amb els llocs docents d'Educació Infantil corresponents, que vindran determinats pel nombre d'unitats per a aqueixa etapa, i a més, amb un lloc de treball docent de l'especialitat de Pedagogia Terapèutica que se sumarà a la seua plantilla, tal com s'estableix en l'annex II-B d'aquest acord.  
  
Article 4. Llocs de treball docent d'Educació Primària  
1. Els llocs de treball docent corresponents a l'etapa d'Educació Primària vindran determinats pel nombre d'unitats de cada col·legi d'Educació Primària o col·legi d'Educació Infantil i Primària per a eixa etapa, d'acord amb el que s'estableix en l'annex III-A d'aquest acord.  
2. Els centres de menys de 6 unitats comptaran amb les hores indicades a l'annex III-A, de les especialitats d'Anglés, Educació Física i Música de les que no tinguen almenys 1 lloc en la plantilla determinada.  
  
3. En funció del Projecte Lingüístic del centre es podrà incorporar, vista la proposta de la direcció del centre, el requisit lingüístic establit en la normativa vigent per impartir una matèria no lingüística en llengua estrangera, al 10 % dels llocs de treball de la plantilla, o a un lloc de treball en centres de menys de 6 unitats.  
La dotació dels llocs de treball prevists en aquest acord, es farà de manera progressiva en dos cursos, amb una aplicació completa a partir del curs 2024/2025. Les plantilles dels centres per al curs 2023/2024 seran les determinades en l'annex III-B.  
  
Article 5. Llocs de treball de personal docent i de personal no docent d'atenció educativa als centres que integren unitats específiques en centres ordinaris (UECO).  
En els col·legis d'Educació Primària i col·legis d'Educació Infantil i Primària que integren Unitats Específiques en Centres Ordinaris (UECO), s'incrementarà la dotació de llocs de treball que amb caràcter general els corresponga, amb un lloc docent del Cos de Mestres, de l'especialitat de Pedagogia Terapèutica, un lloc docent del Cos de Mestres, de l'especialitat d'Audició i Llenguatge i un lloc de personal educador d'Educació Especial, que podran incrementar-se amb personal complementari d'altres perfils segons el nombre i tipus de necessitats de l'alumnat, en funció de la normativa corresponent.  
  
  
Article 6. Llocs de treball de personal docent i de personal no docent d'atenció educativa en centres d'Educació Especial  
1. Els centres públics d'Educació Especial comptaran amb un lloc de treball del Cos de Mestres de l'especialitat de Pedagogia Terapèutica per cada unitat i un lloc de suport cada 6 unitats. També comptaran amb els llocs del Cos de Mestres, de l'especialitat d'Audició i Llenguatge i de personal educador d'Educació Especial o fisioterapeuta que es determinen, segons el nombre i tipus de necessitats de l'alumnat, en funció de la normativa corresponent, i a més, amb una dotació addicional de llocs de treball docents del Cos de Mestres, de les especialitats d'Educació Física i d'Educació Musical, tal com s'indica:  
a) Si compten amb 8 o menys unitats, amb un lloc de treball a temps parcial de cada especialitat, itinerant amb un altre centre específic.  
b) Si tenen entre 9 i 15 unitats: amb un lloc de treball complet de cada especialitat.  
c) Si tenen entre 16 i 23 unitats: amb dos llocs de treballs complets de cada especialitat.  
d) Els centres amb 24 o més unitats: comptaran amb tres llocs de treball complets de cada especialitat.  
  
2. Els centres públics d'Educació Especial que tinguen autoritzats programes de Transició a la Vida Adulta (TVA), Programes Formatius de Qualificació Bàsica (PFQB) o unitats de Formació Professional Bàsica (FPB), comptaran amb el professorat del cos i de l'especialitat que corresponga.  
Aquests programes es tindran en compte per a la determinació del nombre total d'unitats del centre als efectes de determinació d'hores de dedicació a l'equip directiu i a les coordinacions.  
  
3. Els centres públics d'Educació Especial, com a centres de recursos, disposaran a més, d'un lloc de treball de personal docent de Pedagogia Terapèutica i d'un altre d'Audició i Llenguatge.  
  
Article 7. Llocs de treball de personal docent i de personal no docent d'atenció educativa en centres docents de caràcter singular  
1. Els centres docents que tenen caràcter singular perquè escolaritzen més del 25 % d'alumnat amb necessitats de compensació de desigualtats, segons l'article 52 de l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià, tindran caràcter preferent en l'assignació de recursos de personal per a aplicar el Pla d'Actuació per a la Millora (PAM).  
  
2. Els centres docents que escolaritzen més del 50 % d'alumnat amb necessitats de compensació de desigualtats, segons l'article 52 de l'Ordre 20/2019, podran ser dotats de llocs complementaris, tenint en compte el projecte educatiu singular i els plans educatius amb l'entorn que es porten a terme, per a poder implementar actuacions inclusives al centre educatiu.  
Amb caràcter general, aquests centres comptaran amb els llocs de treball docents d'educació compensatòria que s'indiquen:  
  
Nombre d'unitats Educació Primària Llocs de treball docents addicionals en els centres amb més del 50 % de compensació de desigualtats  
De 6 a 12 1  
Més de 12 2  
  
  
  
Aquests centres també tindran caràcter preferent en l'assignació de recursos de personal per a aplicar el Pla d'Actuació per a la Millora (PAM)  
  
Article 8. Llocs de treball associats a Centres Rurals Agrupats  
1. Els Centres Rurals Agrupats incrementaran un lloc de treball docent a la relació dels que els corresponen pel seu nombre d'unitats objecte d'agrupació.  
2. Els Centres Rurals Agrupats que a més siguen centres amb menys d'una unitat per cada nivell d'educació primària i els de 12 o més unitats de primària, incrementaran en dos el nombre de llocs docents de treball que per unitats tinguen assignats.  
  
Article 9. Llocs de treball associats a centres preferents per a l'escolarització d'alumnat amb necessitats educatives especials derivades de discapacitat motriu  
Els centres docents preferents per a l'escolarització de l'alumnat amb necessitats educatives especials derivades de discapacitat motriu, disposaran de tres llocs de treball docents de l'especialitat de Pedagogia Terapèutica i dos de l'especialitat d'Audició i Llenguatge.  
  
  
Article 10. Habilitació de llocs de treball associats a necessitats sobrevingudes  
Quan per les circumstàncies associades bé a l'alumnat escolaritzat, bé a una altra situació extraordinària del centre, quede justificada la necessitat d'increment en la dotació de personal, la direcció general competent en matèria de personal docent podrà determinar l'habilitació de llocs de treball addicionals a la plantilla ordinària regulada en aquest acord, tot això dins de les limitacions pressupostàries de l'exercici corresponent.  
  
Article 11. Hores de dedicació a l'equip directiu i coordinacions  
1. Els centres podran dedicar un nombre d'hores lectives setmanals perquè els equips directius desenvolupen les seues funcions i un nombre global d'hores lectives setmanals perquè les persones que coordinen els equips docents i els equips de cicle i les altres figures de coordinació desenvolupen les seues funcions.  
2. Aquest nombre ve determinat pel tipus de centre i pel nombre d'unitats en l'annex IV d'aquest acord.  
  
DISPOSICIÓ ADDICIONAL  
  
Primera. Publicació de les relacions de llocs de treball docents per centre i especialitat  
Es publicarà en el Diari Oficial de la Generalitat Valenciana la relació de llocs de treball docents de catàleg per centre i especialitats resultant de l'aplicació d'aquest acord.  
  
Segona. El personal no docent d'atenció educativa és personal empleat públic de l'administració de la Generalitat i la seua gestió, així com la dels llocs de treball, correspon a la direcció general competent en matèria de funció pública. Per tant, la normativa que els és aplicable és la corresponent a l'administració de la Generalitat.  
  
  
DISPOSICIÓ DEROGATÒRIA  
   
Única. Clàusula derogatòria  
Queda derogada l'Ordre 12/2013, de 14 de març, de la Conselleria d'Educació, Cultura i Esport, per la qual es fixen els criteris per a la determinació de les relacions de llocs de treball i es publiquen les plantilles tipus de les Escoles Infantils (DOGV 6988, 21.03.2013).  
  
Queda derogat el contingut dels subapartats 2 i 3 de l'apartat II de l'annex I, de l'Ordre de 29 de juny de 1992, de la Conselleria de Cultura, Educació i Ciència, per la qual s'aproven les instruccions que regulen l'organització i el funcionament dels centres docents que impartisquen ensenyaments de segon cicle d'Educació Infantil, Preescolar, Primària, General Bàsica, Educació Especial, Secundària Obligatòria, Batxillerat i Formació Professional, sostinguts amb fons públics i dependents de la Conselleria de Cultura, Educació i Ciència de la Generalitat Valenciana.  
  
Així mateix, queden derogades totes les disposicions que del mateix rang o d'un rang inferior s'oposen al que disposa aquest acord.  
  
DISPOSICIÓ FINAL  
  
Primera. Execució  
Es faculta l'òrgan competent en matèria de personal docent perquè, en l'àmbit de les seues competències, adopte totes les mesures que siguen necessàries per a executar i desenvolupar el que disposa aquest acord.  
  
Segona. Entrada en vigor  
Aquest acord entrarà en vigor el dia que es publique en el Diari Oficial de la Generalitat Valenciana. No obstant això, els seus efectes es consideraran referits a partir del començament del curs escolar 2023/2024.  
  
ANNEX I  
LLOCS DE TREBALL EN UNITATS DEL NIVELL DE 0-0 WXOA  
  
  
UNITATS 1 2 3 4 5 6 7 8 9  
LLOCS DOCENTS D'EDUCACIÓ INFANTIL 1 2 3 4 5 6 7 8 9  
LLOCS PERS. EDUC. D'ED. INFANTIL 1 2 3 4 5 6 7 8 9  
  
  
  
UNIDADES 1 2 3 4 5 6 7 8 9  
PUESTOS DOCENTES DE EDUCACIÓN INFANTIL 1 2 3 4 5 6 7 8 9  
PUESTOS PERS. EDUC. DE ED. INFANTIL 1 2 3 4 5 6 7 8 9  
  
  
  
  
ANNEX II  
LLOCS DE TREBALL DOCENTS  
 D'EDUCACIÓ INFANTIL (2n cicle)  
  
A-1. LLOCS DE TREBALL D'EDUCACIÓ INFANTIL (2n cicle) EN COL·LEGIS D'EDUCACIÓ INFANTIL I PRIMÀRIA  
  
UNITATS 1 2 3 4 5 6 7 8 9 10 11 12 13 14 15  
LLOCS ED. INFANTIL 1\* 3 4 5 6 8 9 11 12 14 15 17 18 20 21  
LLOCS PEDAGOGIA TERAPÈUTICA 0 0 0 1 1 1 1 1 1 1 1 1 1 1 1  
  
  
\* Aquests centres rebran hores addicionals mitjançant un lloc de treball itinerant.  
  
  
UNIDADES 1 2 3 4 5 6 7 8 9 10 11 12 13 14 15  
PUESTOS ED. INFANTIL 1\* 3 4 5 6 8 9 11 12 14 15 17 18 20 21  
PUESTOS PEDAGOGÍA TERAPÉUTICA 0 0 0 1 1 1 1 1 1 1 1 1 1 1 1  
  
  
\* Estos centros recibirán horas adicionales mediante un puesto de trabajo itinerante.  
  
A-2. LLOCS DE TREBALL DOCENTS D'EDUCACIÓ INFANTIL (2n cicle) EN COL·LEGIS D'EDUCACIÓ INFANTIL I PRIMÀRIA PER AL CURS 2023/2024  
  
UNITATS 1 2 3 4 5 6 7 8 9 10 11 12 13 14 15  
LLOCS ED. INFANTIL 1\* 3 4 5 6 8 9 11 12 13 14 16 17 18 20  
LLOCS PEDAGOGIA TERAPÈUTICA 0 0 0 1 1 1 1 1 1 1 1 1 1 1 1  
  
  
UNIDADES 1 2 3 4 5 6 7 8 9 10 11 12 13 14 15  
PUESTOS ED. INFANTIL 1\* 3 4 5 6 8 9 11 12 13 14 16 17 18 20  
PUESTOS PEDAGOGÍA TERAPÉUTICA 0 0 0 1 1 1 1 1 1 1 1 1 1 1 1  
  
  
  
  
B. LLOCS DE TREBALL DOCENTS D'EDUCACIÓ INFANTIL (2n cicle) EN ESCOLES INFANTILS DE SEGON CICLE  
  
UNITATS 1 2 3 4 5 6 7 8 9 10 11 12 13 14 15  
LLOCS ED. INFANTIL 2 3 5 6 8 9 11 12 14 15 17 18 20 21 23  
LLOCS PEDAGOGIA TERAPÈUTICA 1 1 1 1 1 1 1 1 1 1 1 1 1 1 1  
  
  
  
UNIDADES 1 2 3 4 5 6 7 8 9 10 11 12 13 14 15  
PUESTOS ED. INFANTIL 2 3 5 6 8 9 11 12 14 15 17 18 20 21 23  
PUESTOS PEDAGOGÍA TERAPÉUTICA 1 1 1 1 1 1 1 1 1 1 1 1 1 1 1  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
  
UNITATS PRIMÀRIA LLOCS TUTORIA LLOCS ANGLÉS LLOCS EF LLOCS MÚSICA LLOCS SUPORT A LA INCLUSIÓ PT LLOCS SUPORT A LA INCLUSIÓ AIL LLOCS A DETERMINAR PEL CENTRE TOTAL LLOCS  
1 1 5 hores 5 hores 5 hores 5 hores 5 hores 0 2\*  
2 2 5 hores 5 hores 5 hores 5 hores 5 hores 0 3\*  
3 3 1 1/2 1/2 1/2 1/2 0 6\*  
4 4 1 1/2 1/2 1/2 1/2 0 7\*  
5 5 1 1 1 1/2 1/2 0 9\*  
6 6 2 1 1 1 1 0 12  
7 7 2 1 1 1 1 0 13  
8 8 2 1 1 1 1 1 15  
9 9 2 2 1 1 1 1 17  
10 10 2 2 1 1 1 1 18  
11 11 2 2 1 1 1 1 19  
12 12 2 2 1 1 1 1 20  
13 13 2 2 1 1 1 1 21  
14 14 3 2 1 1 1 1 23  
15 15 3 2 1 1 1 1 24  
16 16 3 2 2 1 1 1 26  
17 17 3 2 2 1 1 1 27  
18 18 3 3 2 2 1 2 31  
19 19 3 3 2 2 1 2 32  
20 20 3 3 2 2 1 2 33  
21 21 3 3 2 2 1 2 34  
22 22 3 3 2 2 1 2 35  
23 23 3 3 2 2 1 2 36  
24 24 4 3 2 2 1 2 38  
25 25 4 3 3 2 1 2 40  
  
  
  
Taula 1  
\* Aquests centres compten amb llocs de treball de jornada parcial i poden ser llocs de treball itinerants, a excepció del lloc destinat a la tutoria de cada unitat.  
  
  
  
  
  
  
  
  
  
UNITATS PRIMÀRIA LLOCS TUTORIA LLOCS ANGLÉS LLOCS EF LLOCS MÚSICA LLOCS SUPORT A LA INCLUSIÓ PT LLOCS SUPORT A LA INCLUSIÓ AIL LLOCS A DETERMINAR PEL CENTRE TOTAL LLOCS  
1 1 5 hores 5 hores 5 hores 5 hores 5 hores 0 2\*  
2 2 5 hores 5 hores 5 hores 5 hores 5 hores 0 3\*  
3 3 1 1/2 1/2 1/2 1/2 0 6  
4 4 1 1/2 1/2 1/2 1/2 0 7  
5 5 1 1 1 1/2 1/2 0 9  
6 6 2 1 1 1 1 0 12  
7 7 2 1 1 1 1 0 13  
8 8 2 1 1 1 1 1 15  
9 9 2 2 1 1 1 0 16  
10 10 2 2 1 1 1 1 18  
11 11 2 2 1 1 1 1 19  
12 12 2 2 1 1 1 1 20  
13 13 2 2 1 1 1 1 21  
14 14 3 2 1 1 1 1 23  
15 15 3 2 1 1 1 1 24  
16 16 3 2 2 1 1 1 26  
17 17 3 2 2 1 1 1 27  
18 18 3 3 2 2 1 1 30  
19 19 3 3 2 2 1 1 31  
20 20 3 3 2 2 1 1 32  
21 21 3 3 2 2 1 2 34  
22 22 3 3 2 2 1 2 35  
23 23 3 3 2 2 1 2 36  
24 24 4 3 2 2 1 1 37  
25 25 4 3 3 2 1 1 39  
  
  
Taula 2  
  
ANNEX IV  
HORES DE DEDICACIÓ A L'EQUIP DIRECTIU I COORDINACIONS  
  
Aquestes hores ja estan comptabilitzades en la plantilla de llocs global del centre.  
  
A. ESCOLES INFANTILS DE SEGON CICLE  
  
TOTAL UNITATS DEL CENTRE  
(Unitats Infantil 2-3anys, Infantil segon cicle, UECO) HORES CÀRRECS  
DIRECTIUS HORES COORDINACIONS  
1 6 0  
2 7 2  
3 11 4  
4 14 6  
5 22 8  
6 31 10  
7 31 12  
8 31 12  
9 31 12  
10 31 12  
  
  
  
  
B. CENTRES D'EDUCACIÓ PRIMÀRIA I CENTRES D'EDUCACIÓ INFANTIL I PRIMÀRIA  
  
TOTAL UNITATS DEL CENTRE  
(Unitats Infantil 2-3anys, Infantil segon cicle, Primària, UECO) HORES CÀRRECS  
DIRECTIUS HORES COORDINACIONS  
1 6 0  
2 7 2  
Entre 3 i 4 11 4  
Entre 5 i 6 14 8  
Entre 7 i 8 22 12  
Entre 9 i 13 31 16  
Entre 14 i 19 36 18  
Entre 20 i 24 40 20  
Entre 25 i 30 46 22  
31 o més 50 24  
  
  
  
  
C. CENTRES D'EDUCACIÓ ESPECIAL  
  
TOTAL UNITATS DEL CENTRE  
(Unitats d'educació especial, PTVA, PFQB, FPB) HORES CÀRRECS  
DIRECTIUS HORES COORDINACIONS  
1 6 0  
2 7 2  
3 11 4  
4 14 8  
5 22 12  
6 31 16  
7 31 16  
8 31 16  
9 31 16  
10 36 18  
11 36 18  
12 36 18  
13 36 18  
14 40 20  
15 40 20  
16 40 20  
17 40 20  
18 46 22  
19 46 22  
20 46 22  
21 46 22  
22 50 24  
23 50 24  
24 50 24  
25 o + 50 24  
  
  
  
València, 29 de juny de 2023  
  
La consellera secretària  
AITANA MAS MAS